diffusor
Store norske leksikon,Teknologi og industri,Teknologi
Diffusor er et rørstykke eller kanal utformet for å redusere hastigheten og øke trykket i en væske- eller gass-strøm. For luft med hastighet under lydens vil diffusorens tverrsnitt øke i strømningsretningen, men ved hastigheter over lydens vil tverrsnittet først avta for så å øke slik at minste tverrsnitt finnes der hvor lufthastigheten er lik lydens.
En effektiv diffusor skal være utformet slik at den totale energi i strømningen er mest mulig bevart og ikke tapes i form av virveldannelser som gir varmeutvikling. Diffusorer brukes blant annet i luftinntaket til jetmotorer (se flymotor) og i vindtunneler. Se også dyse, som er et spredemunnstykke.Diffusor er også navnet på innblåsningsventil i ventilasjonsanlegg, i hovedsak til innblåsning fra tak. Diffusoren gir god innblanding av den innblåste luften med romluften, slik at kastelengden kan holdes kort, og man unngår ubehagelig trekk. Les mer i Store norske leksikon dyse